Kjære alle våre mailadresse-venner!

Igjen har Gud velsignet oss med budskap vi nå gjerne vil dele med dere:

Det er svært viktig å legge merke til i andakten for 30. januar, hvor klart Rosenius der viser hva budskapet i siste del av Tit 4:5 virkelig handler om.

Hele sammenhengen i dette Guds ord lyder slik:

Tit 3,4-5 «Men da Guds, vår frelsers godhet og kjærlighet til menneskene ble åpenbart,

frelste han oss, ikke på grunn av rettferdige gjerninger som vi hadde gjort, men etter sin miskunn, ved badet til gjenfødelse og fornyelse ved Den Hellige Ånd»,

Det er avslutningen på disse to versene : **«.. ved badet til gjenfødelse og fornyelse ved Den Hellige Ånd» som** det stadig viser seg at mange, ikke minst nidkjære teologer, gjennomført tolker som at dette handler om selve dåpen og dåpens vann. Som kan tyde på at de aldri har erfart det «**badet** til gjenfødelse og fornyelse» som Den Hellige Ånd virker idet en sjel blir født på ny av Gud.

Men her ser vi Rosenius’ forkynnelse i denne andakten:

«... De som ikke vet hva den nye fødselen er, oppfatter dette som at det bare dreier seg om en pakt, et løfte vi har i dåpen, som forplikter oss til å dø bort fra synden og leve for Gud. Men med den oppfatningen har vi ennå ikke forstått apostelens mening med disse ordene: «døde fra synden».

Riktig nok er det også en pakt. Men dermed er ikke alt sagt. Selve vielsen og løftet skaper jo ikke uten videre en god ektefelle. Der må skapes noe i menneskets indre, nemlig kjærlighet, som drivkraft.

Vigslingen og presteløftet skaper ikke en sann sjelesørger. Der må være skapt en ånd som har nød for sjelene. På samme måte virker heller ikke selve dåpen og pakten uten videre at en er «død fra synden» – hvis det ikke i tillegg skjer et guddommelig verk i sjelen!

Kristus taler om en fødsel ved vann og Ånd (Joh 3:5). Apostelen taler om gjenfødelsens og fornyelsens bad ved Den Hellige Ånd (Tit 3:5). Slike ord forteller oss hemmeligheten og hele meningen med ordene: «vi som er døde fra synden».

Her taler ikke apostelen om falske kristne. Ikke om noen som er døpt, men som ikke tror. Han tenker på dem som i sannhet har «tatt imot nådens overflod og rettferdighetens gave». Disse har fått et guddommelig liv, en ånd som ikke tåler synd. Hos dem er det en sannhet og virkelighet at de er «døde fra synden».

Det er Åndens verk i sjelen at vi er født av Gud og har et nytt hjerte og sinn, en ny ånd som ikke kan leve i synden. Og det er den andre store og herlige gaven som gis oss ved troen.» Så langt Rosenius.

Vi skal ha klart for oss at Rosenus gjennomført ikke doserte egne spesial-oppfatninger, men tvert imot var den som klarest brakte videre reformasjonens «rene lære», budskapet om frelse for syndere i Jesus Kristus alene. Og i disse bibelversene vi ser han viser til, som Rosenius sier «apostelen taler om», ser vi også konkret forkynt nettopp hva som skjer og som dermed forårsaker gjenfødelsen i en sjel, nemlig:

«**da Guds, vår frelsers godhet og kjærlighet til menneskene ble åpenbart**, frelste han oss, ....  etter sin miskunn, **ved badet til gjenfødelse og fornyelse ved Den Hellige Ånd,**

Det er dette enhver sjel kan vitne om etter de er blitt født på ny; Det var når evangeliet om Guds Sønns frelsende miskunnhet ble åpenbart og inntok hjertet deres – at det ble «som en lampe som lyser på et mørkt sted, inntil dagen lyser fram og morgenstjernen går opp i deres hjerter». 2 Pet1,19, og de måtte erkjenne, som oss selv da dette skjedde, at «dette må være det de kaller for å bli født på ny!»

Og vi priser Gud for en så klar utleggelse av Tit 3:5 etter «hva vi har fått gjennom Sveriges profet, Carl Olof Rosenius (Olav Valen-Sendstad).

---------------------------

**Kjære venn som leser dette!**

Dette er Jesu egne klare ord: S**annelig, sannelig sier jeg deg: Uten at en blir født på ny, kan han ikke se Guds rike**,Joh 3:3.

**Legg merke til alvoret bak disse ordene! Jesus innleder med en dobbel ed** (som ordet *sannelig* utlegges i Hebr 6:14,17). Disse Jesu ord hører du i dag praktisk talt ingen rett forkynnelse over, mens det i alle de gamle solide vekkelsene var et hovedpoeng. Og de store vekkelsene i Kina på 1930-tallet begynte med at Guds redskap stilte ledere og forkynnere spørsmålet: **Er du født på ny?**

Vi hadde selv «bestemt oss» for å bli kristne, og ville virkelig være bibeltro Guds barn – men var ingen levende kristne – fordi Jesus selv sa: «Ingen kan komme til meg uten at Faderen drar ham!» Av bare Guds store nåde for Jesu skyld alene fikk vi åpenbart evangeliet om Guds Sønn – og ble født på ny.

**Skjønner du da at det virkelig er av vårt hjertes dype nød vi roper ut til deg som leser dette:**

**Har du fra Guds ord og ved Guds Ånd stadfestelse på at du er født på ny – og har livet i Guds Sønn i dag?**

Ta kontakt med oss om du vil snakke mer med noen om dette avgjørende spørsmålet for ditt evige liv!

----------------------

Så til slutt vårt vitnesbyrd fra vi leste Husandaktsboka for 29. januar over bibelordet: Kristus er alt og i alle, Kol 3:11.

I 5. avsnitt leser vi:

«Der er mange religiøse mennesker. Men i hjertet deres er andre åndelige saker blitt viktigere for dem enn Kristus. Derfor er de også i tanker og ord mer opptatt med dette enn med Kristus. Kristus sier selv: «Dere gransker Skriftene, for dere mener at dere har evig liv i dem. **Men dere vil ikke komme til meg så dere kan ha liv**».....»

I de fleste av våre skandinaviske Bibeloversettelser står det: «Men dere vil ikke komme til meg **for å få liv**», slik vi selv kjente bibelordet fra så vel 1930- som 1988-bibeloversettelsen

**Å, hvor stort det da ble for oss å lese den vår utgave av Husandaktsboka har her**, nemlig:

***Dere gransker Skriftene, for dere mener at dere har evig liv i dem. Men dere vil ikke komme til meg så dere kan ha liv!***

Altså ikke «bare» komme til Jesus ***for å få*** evig liv, men **for alltid få lov å ha evig liv!**

Og da kom det ene stadfestende Guds ord til oss etter det andre:

1 Joh 5,11-12 Og dette er vitnesbyrdet at Gud har gitt oss evig liv, og dette liv er i hans Sønn. Den **som har Sønnen, har livet**.

Joh5,24 Sannelig, sannelig sier jeg dere: Den som hører mitt ord og tror ham som har sendt meg, **han har evig liv**. Han kommer ikke til dom, men er gått over fra døden til livet.

Og de som Johannes ser står for tronen «de ropte med høy røst og sa: **Frelsen tilhører vår Gud, han som sitter på tronen, og Lammet**, Åp 7:10.

---------------------

**Hjertelig hilsen**

***Hermod og Karin***

*Hermod Hogganvik*

Arven Forlag

[www.arven.net](http://www.arven.net)

Mail: hermod@arven.net

Tlf.: 47 38262144 Mob: 918 70 466